title: Odluka (EU) 2017/742 Europskog parlamenta i Vijeća od 5. travnja 2017. o mobilizaciji Europskog fonda za prilagodbu globalizaciji (EGF/2017/000 TA 2017 – Tehnička pomoć na inicijativu Komisije)

text:
               28.4.2017

               HR

               Službeni list Europske unije

               L 111/8

         ODLUKA (EU) 2017/742 EUROPSKOG PARLAMENTA I VIJEĆA
   od 5. travnja 2017.
   o mobilizaciji Europskog fonda za prilagodbu globalizaciji (EGF/2017/000 TA 2017 – Tehnička pomoć na inicijativu Komisije)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 11. stavak 2.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2) te posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je kako bi se pružila potpora radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine prouzročenih globalizacijom, zbog nastavka svjetske financijske i gospodarske krize obuhvaćene Uredbom (EZ) br. 546/2009 Europskog parlamenta i Vijeća (3), ili zbog nove svjetske financijske i gospodarske krize te kako bi im se pomoglo da se ponovo uključe na tržište rada.

               (2)

               EGF ne smije premašiti maksimalni godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (4);

               (3)

               Uredbom (EU) br. 1309/2013 određeno je da se svake godine na inicijativu Komisije za tehničku pomoć može upotrijebiti najviše 0,5 % najvišeg godišnjeg iznosa EGF-a;

               (4)

               EGF bi se stoga trebao mobilizirati kako bi se pružila tehnička pomoć na inicijativu Komisije u iznosu od 310 000 EUR,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2017. mobilizira se Europski fond za prilagodbu globalizaciji kako bi se osigurao iznos od 310 000 EUR u odobrenim sredstvima za preuzimanje obveza i odobrenim sredstvima za plaćanje.
   Članak 2.
   Ova Odluka stupa na snagu trećeg dana od dana objave u Službenom listu Europske unije.

      Sastavljeno u Strasbourgu 5. travnja 2017.

            Za Europski parlament

            Predsjednik

         A. TAJANI

            Za Vijeće

            Predsjednik

         I. BORG

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba (EZ) br. 546/2009 Europskog parlamenta i Vijeća od 18. lipnja 2009. o izmjeni Uredbe (EZ) br. 1927/2006 o osnivanju Europskog fonda za prilagodbe globalizaciji (SL L 167, 29.6.2009., str. 26.).

      (4)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: 87/149/EEZ: Odluka Vijeća od 3. studenoga 1986. o sklapanju Sporazuma u obliku razmjene pisama između Europske ekonomske zajednice i Sjedinjenih Američkih Država o povlasticama za sredozemne države te o agrumima i tjestenini

text:
               03/Sv. 038

               HR

               Službeni list Europske unije

               7

         31987D0149

               L 062/22

               SLUŽBENI LIST EUROPSKE UNIJE

               24.02.1987.

      ODLUKA VIJEĆA

   od 3. studenoga 1986.
   o sklapanju Sporazuma u obliku razmjene pisama između Europske ekonomske zajednice i Sjedinjenih Američkih Država o povlasticama za sredozemne države te o agrumima i tjestenini (1)

   (87/149/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da bi trebalo pronaći rješenje za trgovinski spor između Zajednice i Sjedinjenih Američkih Država u pogledu agruma i tjestenine,
   ODLUČILO JE:
   Članak 1.
   Ovim se, u ime Zajednice, odobrava Sporazum u obliku razmjene pisama između Europske ekonomske zajednice i Sjedinjenih Američkih Država o povlasticama za sredozemne države te o agrumima i tjestenini.
   Tekst Sporazuma priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu koja će biti ovlaštena potpisati Sporazum kako bi on obvezivao Zajednicu.

      Sastavljeno u Bruxellesu 3. studenoga 1986.

            Za Vijeće

            Predsjednik

         A. CLARK

      (1)  Kako je ispravljen 24. veljače 1987.


title: Odluka Vijeća 2010/322/ZVSP od 8. lipnja 2010. o izmjeni i produljenju Zajedničke akcije 2008/124/ZVSP o Misiji uspostave vladavine prava Europske unije na Kosovu, EULEX KOSOVO

text:
               18/Sv. 005

               HR

               Službeni list Europske unije

               181

         32010D0322

               L 145/13

               SLUŽBENI LIST EUROPSKE UNIJE

               08.06.2010.

      ODLUKA VIJEĆA 2010/322/ZVSP
   od 8. lipnja 2010.
   o izmjeni i produljenju Zajedničke akcije 2008/124/ZVSP o Misiji uspostave vladavine prava Europske unije na Kosovu (1), EULEX KOSOVO
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. i članak 43. stavak 2.,
   budući da:

               (1)

               Vijeće je 4. veljače 2008. donijelo Zajedničku akciju 2008/124/ZVSP (2). Ta Zajednička akcija primjenjuje se do 14. lipnja 2010.

               (2)

               Vijeće je 9. lipnja 2009. donijelo Zajedničku akciju 2009/445/ZVSP (3) kojom je izmijenjena Zajednička akcija 2008/124/ZVSP povećanjem financijskog referentnog iznosa za pokrivanje izdataka Misije do prestanka važenja Zajedničke akcije 2008/124/ZVSP.

               (3)

               Politički i sigurnosni odbor preporučio je 28. svibnja 2010. produljenje Zajedničke akcije 2008/124/ZVSP za dodatno razdoblje od dvije godine i produljenje financijskog referentnog iznosa od 265 000 000 EUR do 14. listopada 2010.

               (4)

               Zapovjedna i nadzorna struktura misije EULEX KOSOVO ne bi trebala dovoditi u pitanje ugovorne obveze voditelja misije prema Europskoj komisiji za provedbu proračuna.

               (5)

               EULEX KOSOVO provodit će se u kontekstu stanja koje se može pogoršati i koje bi moglo naštetiti ciljevima zajedničke vanjske i sigurnosne politike kako su određeni člankom 21. Ugovora.

               (6)

               Zajedničku bi akciju 2008/124/ZVSP trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Zajednička akcija 2008/124/ZVSP mijenja se kako slijedi:

               1.

               članak 7. stavak 2. zamjenjuje se sljedećim:
               „2.   Zapovjednik civilne operacije, u okviru političkog nadzora i strateškog vođenja Političkog i sigurnosnog odbora, (PSO), i sveukupne ovlasti Visokog predstavnika Unije za vanjske poslove i sigurnosnu politiku, (VP), na strateškoj razini izvršava zapovjedništvo i nadzor nad misijom EULEX KOSOVO.”;

               2.

               stavci 3., 4. i 5. u članku 9. zamjenjuju se sljedećim:
               „3.   EULEX KOSOVO također može zapošljavati, ako je potrebno, međunarodno civilno osoblje i lokalno osoblje na temelju ugovora ako osoblje koje su uputile države članice ne može osigurati potrebne funkcije. Iznimno, u opravdanim slučajevima, kad nema kvalificiranih prijava iz država članica, državljani trećih država sudionica mogu se, prema potrebi, zaposliti na temelju ugovora.
               4.   Sveukupno osoblje izvršava svoje obveze i djeluje u interesu Misije. Sveukupno osoblje poštuje sigurnosna načela i minimalne norme uspostavljene Odlukom Vijeća 2001/264/EZ od 19. ožujka 2001. o usvajanju sigurnosnih pravila Vijeća (4).

               3.

               stavci 2., 3. i 4. u članku 11. zamjenjuju se sljedećim:
               „2.   PSO, u okviru odgovornosti Vijeća i VP-a, obavlja politički nadzor i strateško usmjeravanje misije EULEX KOSOVO.
               3.   Kako je utvrđeno u članku 7., zapovjednik civilne operacije, u okviru političkog nadzora i strateškog usmjeravanja PSO-a te ukupnih ovlasti VP-a, zapovjednik je misije EULEX KOSOVO na strateškoj razini i, kao takav, izdaje voditelju misije upute i daje mu savjete i tehničku potporu.
               4.   Zapovjednik civilne operacije izvješćuje Vijeće putem VP-a.”;

               4.

               stavci 1. i 2. u članku 12. zamjenjuju se sljedećim:
               „1.   PSO, u okviru odgovornosti Vijeća i VP-a, obavlja politički nadzor i strateško usmjeravanje misije EULEX KOSOVO.
               2.   Vijeće u tu svrhu ovlašćuje PSO da donese odgovarajuće odluke u skladu s trećim stavkom članka 38. Ugovora. To ovlaštenje uključuje ovlasti za izmjenu OPLAN-a i zapovjednog lanca. To također uključuje ovlasti donošenja naknadnih odluka u pogledu imenovanja voditelja misije. Vijeće, na preporuku VP-a, odlučuje o ciljevima i okončanju misije EULEX KOSOVO.”;

               5.

               članak 13. stavak 4. zamjenjuje se sljedećim:
               „4.   Detaljni aranžmani u pogledu sudjelovanja trećih država utvrđuju se sporazumom koji se sklapa u skladu s člankom 37. Ugovora i člankom 218. Ugovora o funkcioniranju Europske unije. Ako EU i treća država sklope sporazum o utvrđivanju okvira sudjelovanja takve treće države u operacijama EU-a za upravljanje krizama, odredbe takvog sporazuma primjenjuju se u kontekstu misije EULEX KOSOVO.”;

               6.

               stavci 1. i 2. u članku 16. zamjenjuju se sljedećim:
               „1.   Financijski referentan iznos namijenjen pokrivanju izdataka misije EULEX KOSOVO do 14. listopada 2010. iznosi 265 000 000 EUR.
               Vijeće odlučuje o financijskom referentnom iznosu za sljedeća razdoblja misije EULEX KOSOVO.
               2.   Svim se izdacima upravlja u skladu s pravilima i postupcima koji se primjenjuju na proračun EU-a.”;

               7.

               članak 17. briše se;

               8.

               članak 18. zamjenjuje se sljedećim:
               „Članak 18.
               Dostavljanje klasificiranih podataka
               1.   VP je ovlašten Ujedinjenim narodima, NATO-u/KFOR-u i ostalim trećim strankama povezanim s ovom Zajedničkom akcijom dostaviti klasificirane podatke i dokumente EU-a nastale za potrebe misije EULEX KOSOVO do razine tajnosti koja važi za svakog od njih, u skladu s Odlukom 2001/264/EZ. Kako bi se to olakšalo, utvrđuju se lokalni tehnički aranžmani.
               2.   U slučaju posebne i neodložne operativne potrebe, VP je također ovlašten nadležnim lokalnim tijelima dostaviti klasificirane podatke i dokumente EU-a do razine „RESTREINT UE“, koji su nastali za potrebe misije EULEX KOSOVO, u skladu s Odlukom 2001/264/EZ. U svim ostalim slučajevima, takvi se podaci i dokumenti dostavljaju nadležnim lokalnim tijelima u skladu s postupcima prikladnim za razinu suradnje tih tijela s EU-om.
               3.   VP je ovlašten Ujedinjenim narodima, NATO-u/KFOR-u, trećim strankama povezanim s ovom Zajedničkom akcijom i odgovarajućim lokalnim tijelima dostaviti dokumente EU-a koji nisu klasificirani, a povezani su s raspravama Vijeća o misiji EULEX KOSOVO i za koje vrijedi obveza čuvanja poslovne tajne u skladu s člankom 6. stavkom 1. Poslovnika Vijeća (5).

               9.

               članak 19. zamjenjuje se sljedećim:
               „Članak 19.
               Preispitivanje
               Vijeće procjenjuje, najkasnije šest mjeseci prije isteka ove Zajedničke akcije, je li potrebno produljiti misiju EULEX KOSOVO.”;

               10.

               članak 20. drugi podstavak zamjenjuje se sljedećim:
               „Prestaje važiti 14. lipnja 2010.”

         Članak 2.
   Ova Odluka stupa na snagu na dan donošenja.

      Sastavljeno u Luxembourgu 8. lipnja 2010.

            Za Vijeće

            Predsjednica

         E. SALGADO

      (1)  Na temelju Rezolucije Vijeća sigurnosti Ujedinjenih naroda 1244 (1999.).

      (2)  SL L 42, 16.2.2008., str. 92.

      (3)  SL L 148, 11.6.2009., str. 33.

      (4)  SL L 101, 11.4.2001., str. 1.”;

      (5)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).”;


title: Odluka Vijeća 2013/660/ZVSP od 15. studenoga 2013. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)

text:
               16.11.2013

               HR

               Službeni list Europske unije

               L 306/17

         ODLUKA VIJEĆA 2013/660/ZVSP
   od 15. studenoga 2013.
   o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 16. srpnja 2012. donijelo Odluku 2012/389/ZVSP (1). Ta odluka prestaje važiti 15. srpnja 2014.

               (2)

               Vijeće je 9. srpnja 2013. donijelo Odluku 2013/367/ZVSP (2), kojom je izmijenjena Odluka 2012/389/ZVSP i produljeno razdoblje obuhvaćeno trenutačnim financijskim referentnim iznosom do 15. studenoga 2013.

               (3)

               Odluku 2012/389/ZVSP trebalo bi izmijeniti kako bi se osigurao novi financijski referentni iznos za razdoblje od 16. studenoga 2013. do 15. srpnja 2014.

               (4)

               EUCAP NESTOR provodit će se u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Članak 13. stavak 1. Odluke Vijeća 2012/389/ZVSP zamjenjuje se sljedećim:

      „1.   Financijski referentni iznos namijenjen pokrivanju izdataka povezanih s misijom EUCAP NESTOR od 16. srpnja 2012. do 15. studenoga 2013. iznosi 22 880 000 EUR.
      Financijski referentni iznos namijenjen pokrivanju izdataka povezanih s misijom EUCAP NESTOR za razdoblje od 16. studenoga 2013. do 15. srpnja 2014. iznosi 11 950 000 EUR.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 15. studenoga 2013.

            Za Vijeće

            Predsjednik

         R. ŠADŽIUS

      (1)  Odluka Vijeća 2012/389/ZVSP od 16. srpnja 2012. o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 187, 17.7.2012., str. 40.).

      (2)  Odluka Vijeća 2013/367/ZVSP od 9. srpnja 2013. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 189, 10.7.2013., str. 12.).


title: 1999/873/EZ: Odluka Vijeća od 17. prosinca 1999. o zaključivanju Sporazuma u obliku razmjene pisama između Europske zajednice i Republike Tunisa o režimu uvoza u Zajednicu neobrađenog maslinovog ulja podrijetlom iz Tunisa

text:
               11/Sv. 038

               HR

               Službeni list Europske unije

               86

         31999D0873

               L 340/106

               SLUŽBENI LIST EUROPSKE UNIJE

               17.12.1999.

      ODLUKA VIJEĆA

   od 17. prosinca 1999.
   o zaključivanju Sporazuma u obliku razmjene pisama između Europske zajednice i Republike Tunisa o režimu uvoza u Zajednicu neobrađenog maslinovog ulja podrijetlom iz Tunisa
   (1999/873/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s prvim podstavkom članka 300. stavka 2.,
   uzimajući u obzir prijedlog Komisije,
   budući da:

               (1)

               Sporazum u obliku razmjene pisama između Europske zajednice i Republike Tunisa dogovoren je pregovorima da bi se na razdoblje od 1. siječnja do 31. prosinca 2000. produljio režim uvoza u Zajednicu neobrađenog maslinovog ulja podrijetlom iz Tunisa kako je predviđeno u članku 3. Protokola br. 1 uz Euro-mediteranski sporazum o pridruživanju između Europskih zajednica i njihovih država članica s jedne strane i Republike Tunisa s druge strane (1).

               (2)

               Sporazum bi trebalo odobriti u ime Zajednice,

         ODLUČILO JE:
   Članak 1.
   Ovime se u ime Zajednice odobrava Sporazum u obliku razmjene pisama između Europske zajednice i Republike Tunisa o režimu uvoza u Zajednicu neobrađenog maslinovog ulja podrijetlom iz Tunisa.
   Tekst Sporazuma priložen je ovoj Odluci.
   Članak 2.
   Predsjednik Vijeća ovime se ovlašćuje da odredi osobu ovlaštenu potpisati Sporazum u ime Zajednice.

      Sastavljeno u Bruxellesu 17. prosinca 1999.

            Za Vijeće

            Predsjednik

         K. HEMILÄ

      (1)  SL L 97, 30.3.1998., str. 1.


title: 95/67/EZ: Odluka Vijeća od 6. ožujka 1995. o sklapanju Sporazuma u obliku razmjene pisama o izmjeni Sporazuma o suradnji između Europske ekonomske zajednice i Arapske Republike Jemena

text:
               11/Sv. 038

               HR

               Službeni list Europske unije

               19

         31995D0067

               L 057/77

               SLUŽBENI LIST EUROPSKE UNIJE

               06.03.1995.

      ODLUKA VIJEĆA

   od 6. ožujka 1995.
   o sklapanju Sporazuma u obliku razmjene pisama o izmjeni Sporazuma o suradnji između Europske ekonomske zajednice i Arapske Republike Jemena
   (95/67/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 113. i 130.y u vezi s člankom 228. stavkom 2. prvom rečenicom i člankom 228. stavkom 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da bi, u skladu s člankom 130. Ugovora, politika Zajednice u području razvojne suradnje trebala poticati održivi gospodarski i društveni razvoj zemalja u razvoju, njihovu neometanu i postupnu integraciju u svjetsko gospodarstvo i borbu protiv siromaštva u tim zemljama;
   budući da je, kao rezultat ujedinjenja Arapske Republike Jemena i Narodne Demokratske Republike Jemena u Republiku Jemen, potrebno izmijeniti Sporazum o suradnji između Europske ekonomske zajednice i Arapske Republike Jemena (3);
   budući da su pregovori u tu svrhu vođeni s Republikom Jemenom te da su doveli do Sporazuma u obliku razmjene pisama koji je potrebno odobriti u interesu Zajednice,
   ODLUČILO JE:
   Članak 1.
   Ovime se u ime Europske zajednice odobrava Sporazum u obliku razmjene pisama o izmjeni Sporazuma o suradnji između Europske ekonomske zajednice i Arapske Republike Jemena.
   Tekst Sporazuma u obliku razmjene pisama priložen je ovoj Odluci.
   Članak 2.
   Ovlašćuje se predsjednik Vijeća odrediti osobe opunomoćene za potpisivanje Sporazuma u obliku razmjene pisama iz članka 1. kako bi on obvezivao Zajednicu.

      Sastavljeno u Bruxellesu 6. ožujka 1995.

            Za Vijeće

            Predsjednik

         A. JUPPÉ

      (1)  SL C 310, 16.11.1993., str. 19.

      (2)  SL C 128, 9.5.1994., str. 525.

      (3)  SL L 26, 31.1.1985., str. 2.


title: Odluka Vijeća od 9. lipnja 2016. o imenovanju člana i zamjenika člana Savjetodavnog odbora za usklađivanje sustavâ socijalne sigurnosti za Slovačku

text:
               14.6.2016

               HR

               Službeni list Europske unije

               C 212/3

         ODLUKA VIJEĆA
   od 9. lipnja 2016.
   o imenovanju člana i zamjenika člana Savjetodavnog odbora za usklađivanje sustavâ socijalne sigurnosti za Slovačku
   (2016/C 212/04)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (1), a posebno njezin članak 75.,
   uzimajući u obzir popise kandidata koje su Vijeću podnijele vlade država članica,
   budući da:

               (1)

               Vijeće je Odlukom od 13. listopada 2015. (2) imenovalo članove i zamjenike članova Savjetodavnog odbora za usklađivanje sustavâ socijalne sigurnosti za razdoblje od 20. listopada 2015. do 19. listopada 2020.

               (2)

               Vlada Slovačke predložila je dodatne kandidate za dva mjesta koja treba popuniti,

         DONIJELO JE OVU ODLUKU:
   Članak 1.
   Sljedeće osobe imenuju se članom i zamjenikom člana Savjetodavnog odbora za usklađivanje sustavâ socijalne sigurnosti za razdoblje od 20. listopada 2015. do 19. listopada 2020.:
   I.   PREDSTAVNICI ORGANIZACIJA POSLODAVACA

               Zemlja

               Član

               Zamjenik člana

               Slovačka

               gđa Miriam ŠPÁNIKOVÁ

               g. Peter MOLNÁR

         Članak 2.
   Vijeće će naknadno imenovati članove i zamjenike članova koji još nisu predloženi.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 9. lipnja 2016.

            Za Vijeće

            Predsjednik

         G.A. VAN DER STEUR

      (1)  SL L 166, 30.4.2004., str. 1.

      (2)  Odluka Vijeća od 13. listopada 2015. o imenovanju članova i zamjenikâ članova Savjetodavnog odbora za usklađivanje sustava socijalne sigurnosti (SL C 341, 16.10.2015., str. 4.).


title: 2009/452/EZ: Odluka Komisije od 11. lipnja 2009. o prekidu postupka protiv subvencioniranog uvoza natrija podrijetlom iz Sjedinjenih Američkih Država

text:
               11/Sv. 113

               HR

               Službeni list Europske unije

               278

         32009D0452

               L 149/74

               SLUŽBENI LIST EUROPSKE UNIJE

         ODLUKA KOMISIJE
   od 11. lipnja 2009.
   o prekidu postupka protiv subvencioniranog uvoza natrija podrijetlom iz Sjedinjenih Američkih Država
   (2009/452/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2026/97 od 6. listopada 1997. o zaštiti od subvencioniranog uvoza iz zemalja koje nisu članice Europske zajednice (1) („Osnovna uredba”), a posebno njezin članak 14.,
   nakon savjetovanja sa Savjetodavnim odborom,
   budući da:
   1.   POSTUPAK

   1.1.   Pokretanje

               (1)

               Komisija je 23. srpnja 2008. putem obavijesti objavljene u Službenom listu Europske unije
                   (2) („obavijest o pokretanju postupka”) pokrenula postupak protiv subvencioniranog uvoza natrija, u rasutom stanju, podrijetlom iz Sjedinjenih Američkih Država („SAD”), koji se uobičajeno prijavljuje pod oznakom KN ex 2805 11 00 („dotični proizvod”).

               (2)

               Postupak je pokrenut nakon pritužbe koju je 10. lipnja 2008. podnio jedini proizvođač u Zajednici, Métaux Spéciaux (MSSA SAS) („podnositelj pritužbe”).

               (3)

               Komisija je 23. srpnja 2008. pokrenula antidampinški ispitni postupak u vezi s uvozom istog tog proizvoda podrijetlom iz SAD-a (3). Taj je ispitni postupak prekinut Odlukom Komisije 2009/453/EC (4).

         1.2.   Dotične stranke i posjeti radi provjere

               (4)

               Prije pokretanja postupka i u skladu s člankom 10. stavkom 9. Uredbe (EZ) br. 2026/97, Komisija je obavijestila predstavnike SAD-a da je primila ispravno dokumentiranu pritužbu u kojoj se navodi da subvencionirani uvoz natrija, u rasutom stanju, podrijetlom iz SAD-a nanosi materijalnu štetu industriji Zajednice. Predstavnici SAD-a pozvani su na savjetovanja s ciljem pojašnjavanja stanja u vezi sa sadržajem pritužbe i postizanjem obostrano prihvatljivog rješenja. Predstavnici SAD-a prihvatili su ponuđena savjetovanja i savjetovanja su nakon toga održana 11. srpnja 2008. Tijekom savjetovanja nije bilo moguće postići zajedničko rješenje. Međutim, u obzir su uzeti komentari predstavnika SAD-a u pogledu navoda sadržanih u pritužbi o nemogućnosti kompenzacije navodne subvencije.

               (5)

               Komisija je o pokretanju postupka službeno obavijestila podnositelja pritužbe, jedinog poznatog izvoznika/proizvođača u SAD-u, uvoznike i korisnike za koje se zna da se postupak na njih odnosi i predstavnike SAD-a. Zainteresirane stranke dobile su priliku iznijeti svoje stavove u pisanom obliku i zatražiti raspravu u roku određenom u obavijesti o pokretanju postupka.

               (6)

               Komisija je svim strankama za koje se zna da se ispitni postupak na njih odnosi poslala upitnike i zaprimila odgovore od predstavnika SAD-a, od jedinog proizvođača izvoznika u SAD-u („proizvođač izvoznik koji surađuje”), od podnositelja pritužbe i tri korisnika iz Zajednice.

               (7)

               Komisija je tražila i potvrdila sve podatke koje je smatrala neophodnima za utvrđivanje subvencioniranja, nastale štete i interesa Zajednice.

               (8)

               Posjeti radi provjere obavljeni su u poslovnim prostorijama sljedećeg predstavnika SAD-a:

                           —

                           New York Power Authority (NYPA), White Plains, New York.

               (9)

               Posjeti radi provjere također su obavljeni u poslovnim prostorijama sljedećih trgovačkih društava:

                              Proizvođač iz Zajednice:

                                       —

                                       Métaux Spéciaux (MSSA SAS), Saint-Marcel, Francuska.

                              Proizvođač izvoznik iz SAD-a

                                       —

                                       DuPont Reactive Metals (DuPont), Niagara Falls, New York, and E.I. DuPont De Nemours and Company, Wilmington, Delaware.

                              Korisnici iz Zajednice:

                                       —

                                       Rohm and Haas Europe SARL, Morges, Švicarska,

                                       —

                                       Evonik Degussa GmbH, Frankfurt, Njemačka.

         1.3.   Razdoblje ispitnog postupka i razmatrano razdoblje

               (10)

               Ispitni postupak u vezi sa subvencijom i štetom obuhvatio je razdoblje od 1. srpnja 2007. do 30. lipnja 2008. („razdoblje ispitnog postupka” ili „RIP”). Ispitivanje trendova bitnih za procjenu štete obuhvatilo je razdoblje od 1. siječnja 2005. do kraja razdoblja ispitnog postupka („razmatrano razdoblje”).

         2.   POVLAČENJE PRITUŽBE I PREKID POSTUPKA

               (11)

               Podnositelj pritužbe je pismom od 1. lipnja 2009. upućenim Komisiji službeno povukao svoju pritužbu. Podnositelj pritužbe izjavio je da je pritužbu povukao zbog promjene okolnosti.

               (12)

               U skladu s člankom 14. stavkom 1. Osnovne uredbe, postupak se može prekinuti kada se pritužba povuče, osim ako bi takav prekid bio protivan interesu Zajednice.

               (13)

               Komisija je smatrala da bi taj postupak trebalo prekinuti, jer ispitni postupak nije doveo ni do kakvih razmatranja koja pokazuju da takav prekid ne bi bio u interesu Zajednice. Zainteresirane stranke obaviještene su na odgovarajući način i dana im je mogućnost da iznesu svoje komentare. Međutim, nisu primljeni nikakvi komentari koji ukazuju na to da takav prekid ne bi bio u interesu Zajednice.

               (14)

               Komisija stoga zaključuje da bi trebalo bez uvođenja kompenzacijskih mjera prekinuti postupak protiv subvencioniranog uvoza natrija, u rasutom stanju, podrijetlom iz SAD-a u Zajednicu,

         DONIJELA JE OVU ODLUKU:
   Jedini članak
   Prekida se postupak protiv subvencioniranog uvoza natrija, u rasutom stanju, obuhvaćenog oznakom KN ex 2805 11 00, podrijetlom iz Sjedinjenih Američkih Država.

      Sastavljeno u Bruxellesu 11. lipnja 2009.

            Za Komisiju

         Catherine ASHTON

            Članica Komisije

      (1)  SL L 288, 21.10.1997., str. 1.

      (2)  SL C 186, 23.7.2008., str. 35.

      (3)  SL C 186, 23.7.2008., str. 32.

      (4)  SL L 149, 12.6.2009., str. 76.


title: 84/560/EEZ: Odluka Vijeća od 22. studenoga 1984. o sklapanju Sporazuma u obliku razmjene pisama između Europske ekonomske zajednice i Vlade Australije o Dogovoru između Australije i Zajednice o siru

text:
               03/Sv. 028

               HR

               Službeni list Europske unije

               36

         31984D0560

               L 308/54

               SLUŽBENI LIST EUROPSKE UNIJE

               22.11.1984.

      ODLUKA VIJEĆA

   od 22. studenoga 1984.
   o sklapanju Sporazuma u obliku razmjene pisama između Europske ekonomske zajednice i Vlade Australije o Dogovoru između Australije i Zajednice o siru
   (84/560/EEZ)
   VIJEĆE EUROPSKIH ZAJEDNICA
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir prijedlog Komisije,
   budući da je tijekom trgovinskih pregovora u okviru Općeg sporazuma o carinama i trgovini (GATT) Zajednica zaključila Dogovor s Australijom o siru (1);
   budući da neke odredbe Dogovora treba izmijeniti kako bi se ostvarili njegovi ciljevi;
   budući da je Komisija započela pregovore s Australijom o tom predmetu i postigla zadovoljavajuću suglasnost s tom zemljom,
   ODLUČILO JE:
   Članak 1.
   Ovim se, u ime Zajednice, odobrava Sporazum u obliku razmjene pisama između Europske ekonomske zajednice i Vlade Australije o Dogovoru između Australije i Zajednice o siru.
   Tekst Sporazuma priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu koja će biti ovlaštena potpisati Sporazum kako bi on obvezivao Zajednicu.

      Sastavljeno u Bruxellesu 22. studenoga 1984.

            Za Vijeće

            Predsjednik

         J. BRUTON

      (1)  SL L 71, 17.3.1980., str. 154.


title: Odluka (EU) 2017/936 Europske središnje banke od 23. svibnja 2017. o imenovanju voditelja radnih jedinica za donošenje delegiranih odluka o sposobnosti i primjerenosti (ESB/2017/16)

text:
               1.6.2017

               HR

               Službeni list Europske unije

               L 141/26

         ODLUKA (EU) 2017/936 EUROPSKE SREDIŠNJE BANKE
   od 23. svibnja 2017.
   o imenovanju voditelja radnih jedinica za donošenje delegiranih odluka o sposobnosti i primjerenosti (ESB/2017/16)
   IZVRŠNI ODBOR EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije,
   uzimajući u obzir Statut Europskog sustava središnjih banaka i Europske središnje banke, a posebno njegov članak 11. stavak 6.,
   uzimajući u obzir Odluku (EU) 2017/933 Europske središnje banke od 16. studenoga 2016. o općem okviru za prenošenje ovlasti za donošenje odluka za pravne instrumente povezane s nadzornim zadaćama (ESB/2016/40) (1), a posebno njezine članke 4. i 5.,
   uzimajući u obzir Odluku (EU) 2017/935 Europske središnje banke od 16. studenoga 2016. o prenošenju ovlasti za donošenje odluka o sposobnosti i primjerenosti i procjeni zahtjeva za sposobnost i primjerenost (ESB/2016/42) (2), a posebno njezin članak 2.,
   uzimajući u obzir Odluku ESB/2004/2 od 19. veljače 2004. o donošenju Poslovnika Europske središnje banke (3), a posebno njezin članak 10.,
   budući da:

               (1)

               Kako bi se razmotrio značajan broj odluka koje ESB treba donijeti radi obavljanja svojih nadzornih zadaća, utvrđen je postupak za donošenje posebnih delegiranih odluka.

               (2)

               Odluka o prenošenju ovlasti proizvodi učinke nakon donošenja odluke Izvršnog odbora kojom se imenuje jedan ili više voditelja radnih jedinica za donošenje odluka na temelju odluke o prenošenju ovlasti.

               (3)

               Izvršni odbor treba kod imenovanja voditelja radnih jedinica uzeti u obzir važnost odluke o prenošenju ovlasti i broj adresata kojima je potrebno dostaviti delegirane odluke.

               (4)

               Provedeno je savjetovanje s predsjednikom Nadzornog odbora o voditeljima radnih jedinica kojima bi trebalo prenijeti ovlast za donošenje odluka o značaju nadziranih subjekata.

         DONIO JE OVU ODLUKU:
   Članak 1.
   Delegirane odluke o procjeni sposobnosti i primjerenosti
   Delegirane odluke u skladu s člankom 2. Odluke (EU) 2017/935 (ECB/2016/42) donosi zamjenik glavnog direktora Glavne uprave Mikrobonitetni nadzor IV, odgovoran za odluke o sposobnosti i primjerenosti ili, ako zamjenik glavnog direktora nije na raspolaganju, voditelj Odjela odobrenja i jedan od sljedećih voditelja radnih jedinica:

               (a)

               glavni direktor Glavne uprave Mikrobonitetni nadzor I, ako nadzor odgovarajućeg nadziranog subjekta ili grupe provodi Glavna uprava Mikrobonitetni nadzor I;

               (b)

               glavni direktor Glavne uprave Mikrobonitetni nadzor II, ako nadzor odgovarajućeg nadziranog subjekta ili grupe provodi Glavna uprava Mikrobonitetni nadzor II; ili

               (c)

               zamjenik glavnog direktora, ako glavni direktor nije na raspolaganju.

         Članak 2.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Frankfurtu na Majni 23. svibnja 2017.

            Predsjednik ESB-a

         Mario DRAGHI

      (1)  Vidjeti str. 14. ovog Službenog lista.

      (2)  Vidjeti str. 21. ovog Službenog lista.

      (3)  SL L 80, 18.3.2004., str. 33.


title: Odluka Vijeća (ZVSP) 2017/381 od 3. ožujka 2017. o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini

text:
               4.3.2017

               HR

               Službeni list Europske unije

               L 58/34

         ODLUKA VIJEĆA (ZVSP) 2017/381
   od 3. ožujka 2017.
   o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 5. ožujka 2014. donijelo Odluku 2014/119/ZVSP (1).

               (2)

               Vijeće je 4. ožujka 2016. produljilo do 6. ožujka 2017. mjere ograničavanja za 16 osoba (2).

               (3)

               Na temelju preispitivanja mjera ograničavanja utvrđenih u Odluci 2014/119/ZVSP, primjenu tih mjera ograničavanja trebalo bi produljiti do 6. ožujka 2018. Unos za jednu osobu uvrštenu na popis u Prilogu Odluci 2014/119/ZVSP trebalo bi brisati.

               (4)

               Odluku 2014/119/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2014/119/ZVSP mijenja se kako slijedi:

               1.

               U članku 5. drugi stavak zamjenjuje se sljedećim:
               „Ova Odluka primjenjuje se do 6. ožujka 2018.”

               2.

               Prilog se mijenja kako je navedeno u Prilogu ovoj Odluci.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 3. ožujka 2017.

            Za Vijeće

            Predsjednik

         M. FARRUGIA

      (1)  Odluka Vijeća 2014/119/ZVSP od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL L 66, 6.3.2014., str. 26.).

      (2)  Odluka Vijeća (ZVSP) 2016/318 od 4. ožujka 2016. o izmjeni Odluke Vijeća 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL L 60, 5.3.2016., str. 76.).

      PRILOG
      U Prilogu Odluci 2014/119/ZVSP briše se unos za sljedeću osobu:

                  16.

                  Yuriy Volodymyrovych Ivanyushchenko


title: 2005/196/EZ: Odluka Vijeća od 21. veljače 2005. o potpisivanju i privremenoj primjeni Sporazuma u obliku razmjene pisama između Europske zajednice i Ukrajine u pogledu proširenja i izmjena Sporazuma između Europske zajednice i Ukrajine o trgovini tekstilnim proizvodima

text:
               11/Sv. 115

               HR

               Službeni list Europske unije

               284

         32005D0196

               L 065/25

               SLUŽBENI LIST EUROPSKE UNIJE

         ODLUKA VIJEĆA
   od 21. veljače 2005.
   o potpisivanju i privremenoj primjeni Sporazuma u obliku razmjene pisama između Europske zajednice i Ukrajine u pogledu proširenja i izmjena Sporazuma između Europske zajednice i Ukrajine o trgovini tekstilnim proizvodima
   (2005/196/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Komisija je u ime Zajednice dogovorila Sporazum u obliku razmjene pisama između Europske zajednice i Ukrajine u pogledu produženja te izmjena Sporazuma o trgovini tekstilnim proizvodima s Ukrajinom.

               (2)

               Pod uvjetom da ga je moguće sklopiti na kasniji datum, Sporazum je potrebno potpisati u ime Zajednice.

               (3)

               Ovaj je Sporazum primjereno primijeniti na privremenoj osnovi od 1. siječnja 2005. do okončanja postupaka potrebnih za njegovo sklapanje, na temelju uzajamnosti,

         ODLUČILO JE:
   Članak 1.
   Pod uvjetom da je Sporazum moguće sklopiti na kasniji datum, ovime se ovlašćuje predsjednik Vijeća da odredi osobu/osobe koje će biti ovlaštene da u ime Zajednice potpišu Sporazum u obliku razmjene pisama između Europske zajednice i Ukrajine u pogledu produženja te izmjena Sporazuma između Europske zajednice i Ukrajine o trgovini tekstilnim proizvodima.
   Članak 2.
   Na temelju uzajamnosti, Sporazum u obliku razmjene pisama naveden u članku 1. primjenjuje se na privremenoj osnovi od 1. siječnja 2005. do okončanja postupaka potrebnih za njegovo sklapanje.
   Tekst Sporazuma priložen je ovoj Odluci.
   Članak 3.
   Komisija može, u skladu s postupkom navedenim u članku 17. Uredbe Vijeća (EEZ) br. 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (1), usvojiti mjere predviđene u točki 6. razmjene pisama potpisane 19. prosinca 2000. (2), koje obuhvaćaju ponovno uvođenje režima kvota koji se primjenjivao u 2000. godini u slučaju da Ukrajina ne primijeni carinske stope opisane u stavku 1.5. razmjene pisama navedene u članku 1. ove Odluke.

      Sastavljeno u Bruxellesu 21. veljače 2005.

            Za Vijeće

         J. ASSELBORN

            Predsjednik

      (1)  SL L 275, 8.11.1993., str. 1. Uredba kako je zadnje izmijenjena Uredbom (EZ) br. 2200/2004 (SL L 374, 22.12.2004., str. 1.)

      (2)  SL L 16, 18.1.2001., str. 3.


title: 2008/143/EZ: Odluka Vijeća od 28. siječnja 2008. o sklapanju Sporazuma o pomorskom prometu između Europske zajednice i njezinih država članica, s jedne strane, i Vlade Narodne Republike Kine, s druge strane

text:
               11/Sv. 116

               HR

               Službeni list Europske unije

               303

         32008D0143

               L 046/23

               SLUŽBENI LIST EUROPSKE UNIJE

         ODLUKA VIJEĆA
   od 28. siječnja 2008.
   o sklapanju Sporazuma o pomorskom prometu između Europske zajednice i njezinih država članica, s jedne strane, i Vlade Narodne Republike Kine, s druge strane
   (2008/143/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2. prvim podstavkom prvom rečenicom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               1.

               Vijeće je 12. veljače 1998. ovlastilo Komisiju da započne pregovore o Sporazumu o pomorskom prometu između Europske zajednice i njezinih država članica, s jedne strane, i Vlade Narodne Republike Kine, s druge strane (dalje u tekstu Sporazum), i propisalo pregovaračke direktive u tu svrhu.

               2.

               Pregovori su bili uspješni i Komisija je parafirala Sporazum 12. prosinca 2001.

               3.

               Sporazum je bio potpisan u Bruxellesu 6. prosinca 2002., podložno njegovom kasnijem sklapanju.

               4.

               Protokol, kojim se izmjenjuje Sporazum uzimajući u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, bio je potpisan u Pekingu 5. rujna 2005.

               5.

               U skladu s člankom 6. stavkom 2. Akta o pristupanju iz 2005., Bugarska i Rumunjska pristupaju Sporazumu po Protokolu između Vijeća i Narodne Republike Kine.

               6.

               Završeni su potrebni ustavni i institucionalni postupci i stoga je potrebno odobriti Sporazum,

         DONIJELO JE OVU ODLUKU:
   Članak 1.
   Sporazum o pomorskom prometu između Europske zajednice i njezinih država članica, s jedne strane, i Vlade Narodne Republike Kine, s druge strane, ovime se u ime Zajednice odobrava.
   Tekst Sporazuma (2) prilaže se ovoj Odluci.
   Članak 2.
   Ovime se, u ime Europske zajednice i njezinih država članica, ovlašćuje Predsjednik Vijeća da sastavi obavijest predviđenu člankom 15. stavkom 2. Sporazuma.

      Sastavljeno u Bruxellesu 28. siječnja 2008.

            Za Vijeće

            Predsjednik

         D. RUPEL

      (1)  Mišljenje doneseno 2. rujna 2003. (SL C 76 E, 25.3.2004., str. 102.).

      (2)  SL L 46, 21.2.2008., str. 25.


title: Odluka (EU) 2017/1565 Europskog parlamenta i Vijeća od 13. rujna 2017. o pružanju makrofinancijske pomoći Republici Moldovi

text:
               20.9.2017

               HR

               Službeni list Europske unije

               L 242/14

         ODLUKA (EU) 2017/1565 EUROPSKOG PARLAMENTA I VIJEĆA
   od 13. rujna 2017.
   o pružanju makrofinancijske pomoći Republici Moldovi
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 212. stavak 2.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   u skladu s redovnim zakonodavnim postupkom (1),
   budući da:

               (1)

               Odnosi između Europske unije („Unija”) i Republike Moldove nastavljaju se razvijati unutar okvira europske politike susjedstva (EPS) i Istočnoga partnerstva. Republika Moldova priključila se Istočnom partnerstvu 2009., nakon čega su pokrenuti pregovori o sporazumu o pridruživanju između Unije i Republike Moldove. Taj je sporazum (2) („Sporazum o pridruživanju”), kojim je obuhvaćeno i postupno uvođenje područja produbljene i sveobuhvatne slobodne trgovine (DCFTA), potpisan 27. lipnja 2014., a na snagu je stupio 1. srpnja 2016.

               (2)

               Gospodarstvo Republike Moldove u znatnoj je mjeri pogođeno političkom nestabilnošću u razdoblju od izbora u studenome 2014. do siječnja 2016., kao i skandalom zbog prijevara u bankarstvu, slabom ekonomskom aktivnošću u regiji i ruskim uvoznim sankcijama. Ta je situacija doprinijela nastanku recesije, sve većem trgovinskom deficitu i znatnom smanjenju deviznih pričuva u zadnjoj godini.

               (3)

               Nakon što su početkom 2016. imenovani nova vlada i novi guverner Narodne banke Moldove, vlasti su se ponovno obvezale na napredak u nužnim političkim reformama i na suočavanje s izazovima upravljanja zemljom u financijskom sektoru i u području javnih financija.

               (4)

               U svrhu potpore novim reformama, Unija i Republika Moldova dogovorile su slijedom zaključaka Vijeća za vanjske poslove od 15. veljače 2016. plan djelovanja za prioritetne reforme. Republika Moldova je u provedbi tog plana djelovanja ostvarila znatan napredak.

               (5)

               U kontekstu političke tranzicije i ekonomskih poteškoća vlasti Republike Moldove i Međunarodni monetarni fond (MMF) dogovorili su u srpnju 2016. trogodišnji prošireni kreditni instrument (ECF) i prošireni instrument za financiranje (EFF) u iznosu od 178,7 milijuna USD. Odbor MMF-a odobrio je taj aranžman 7. studenoga 2016. U okviru tog programa MMF-a od vlasti Republike Moldove očekuje se brz napredak u upravljanju financijskim sektorom i nadzorom nad njime, u jačanju politika kojima se osigurava makroekonomska i financijska stabilnost te poticanju održivog i uključivog rasta.

               (6)

               S obzirom na pogoršanje gospodarske situacije i prognoze Republika Moldova je u kolovozu 2015. zatražila dopunsku makrofinancijsku pomoć Unije, a svoj je zahtjev ponovila u ožujku 2016.

               (7)

               Unija je u okviru Europskog instrumenta za susjedstvo (ENI) za Republiku Moldovu okvirno namijenila između 610 i 746 milijuna EUR, uključujući potporu proračunu i tehničku pomoć. Međutim, isplate Unije za potporu proračunu suspendirane su početkom 2015., a njihov nastavak uvjetovan je odobrenjem novog programa MMF-a i ispunjavanjem svih uvjeta za pružanje potpore proračunu.

               (8)

               Budući da je Republika Moldova zemlja obuhvaćena EPS-om, trebalo bi se smatrati da ispunjava uvjete za primanje makrofinancijske pomoći Unije.

               (9)

               Makrofinancijska pomoć Unije trebala bi biti izvanredan financijski instrument za nevezanu i nenamjensku potporu bilanci plaćanja, kojom se žele riješiti neposredne potrebe korisnika za vanjskim financiranjem te bi trebala podržati provedbu programa politike koji sadržava snažne mjere neposredne prilagodbe i strukturne reforme za kratkoročno poboljšanje stanja bilance plaćanja.

               (10)

               S obzirom na to da u bilanci plaćanja Republike Moldove još uvijek postoji znatan preostali manjak u vanjskom financiranju koji premašuje sredstva koja su osigurali MMF i ostale multilateralne institucije, makrofinancijska pomoć Unije Republici Moldovi smatra se, s obzirom na trenutačne iznimne okolnosti, prikladnim odgovorom na zahtjev Republike Moldove za potporu gospodarskoj stabilizaciji u kombinaciji s programom MMF-a. Makrofinancijska pomoć Unije pomogla bi gospodarskoj stabilizaciji i planu strukturnih reformi u Republici Moldovi, nadopunjujući sredstva na raspolaganju u okviru financijskog aranžmana MMF-a.

               (11)

               Cilj makrofinancijske pomoći Unije trebao bi biti pružanje potpore ponovnom uspostavljanju održivog stanja vanjskog financiranja Republike Moldove, čime bi se doprinijelo većoj političkoj i makroekonomskoj stabilnosti zemlje, jačanju gospodarskog i financijskog upravljanja, uključujući temeljitu istragu prijevara u bankarstvu usmjerenu na rezultate, dobrom upravljanju energijom te političkoj neovisnosti pravosuđa.

               (12)

               Očekuje se da makrofinancijska pomoć Unije bude usklađena s isplatama proračunskih potpora u okviru ENI-ja.

               (13)

               Određivanje iznosa makrofinancijske pomoći Unije temelji se na sveobuhvatnoj kvantitativnoj procjeni preostalih potreba Republike Moldove za vanjskim financiranjem te se pritom uzima u obzir njezina sposobnost financiranja vlastitim sredstvima, a pogotovo međunarodne pričuve kojima raspolaže. Makrofinancijska pomoć Unije trebala bi nadopuniti programe i sredstva koja osiguravaju MMF i Svjetska banka. Pri određivanju iznosa pomoći u obzir se uzimaju i očekivani financijski doprinosi multilateralnih donatora te potreba osiguranja pravedne raspodjele tereta između Unije i drugih donatora, kao i već postojeća upotreba drugih instrumenata Unije za vanjsko financiranje u Republici Moldovi te dodana vrijednost sveukupnog angažmana Unije.

               (14)

               S obzirom na preostale potrebe Republike Moldove za vanjskim financiranjem, razinu njezina gospodarskog razvitka, mjerenu dohotkom po glavi stanovnika i stupnjem siromaštva, kapacitet da se financira vlastitim sredstvima, pogotovo iz međunarodnih rezervi kojima raspolaže, te s obzirom na procjenu sposobnosti otplate utvrđenu analizom održivosti duga, dio pomoći trebao bi se dodijeliti u obliku bespovratnih sredstava.

               (15)

               Komisija bi trebala osigurati pravnu i stvarnu usklađenost makrofinancijske pomoći Unije s ključnim načelima i ciljevima različitih područja vanjskog djelovanja, s mjerama poduzetima u odnosu na ta područja te s ostalim relevantnim politikama Unije.

               (16)

               Makrofinancijska pomoć Unije trebala bi poduprijeti vanjsku politiku Unije prema Republici Moldovi. Službe Komisije i Europska služba za vanjsko djelovanje (ESVD) trebale bi blisko surađivati tijekom aktivnosti makrofinancijske pomoći kako bi se osigurala usklađenost i dosljednost vanjske politike Unije.

               (17)

               Makrofinancijskom pomoći Unije trebalo bi podupirati predanost Republike Moldove vrijednostima koje dijeli s Unijom, uključujući demokraciju, vladavinu prava, dobro upravljanje, odgovornu i transparentnu javnu službu koja se temelji na zaslugama, neovisno pravosuđe, poštovanje ljudskih prava, slobodu, neovisnost i pluralizam medija, održivi razvoj i smanjenje siromaštva, kao i njezinu predanost načelima otvorene, uređene i poštene trgovine.

               (18)

               Kao preduvjet za odobravanje makrofinancijske pomoći Unije i isplatu svakog od triju obroka Republika Moldova trebala bi poštovati učinkovite demokratske mehanizme, uključujući višestranački parlamentarni sustav, i vladavinu prava te jamčiti poštovanje ljudskih prava. Osim toga posebni ciljevi makrofinancijske pomoći Unije trebali bi jačati učinkovitost, transparentnost i odgovornost sustava upravljanja javnim financijama, osigurati djelotvornu borbu protiv korupcije i pranja novca, ojačati upravljanje i nadzor nad financijskim i bankarskim sektorom u Republici Moldovi, poboljšati upravljanje sektorom energije te promicati strukturne reforme kojima su ciljevi potpora održivog i uključivog rasta, stvaranje radnih mjesta, povoljna poslovna klima i fiskalna konsolidacija. Makrofinancijska pomoć Unije Republici Moldovi trebala bi također obuhvaćati mjere potpore provedbi Sporazuma o pridruživanju uključujući DCFTA. Kako bi se posebni ciljevi mogli ispravno ocijeniti, ključno je da se utvrde na provjerljiv i mjerljiv način. Komisija i ESVD trebali bi redovito pratiti ispunjavanje preduvjeta i postizanje tih ciljeva. Ako preduvjet i ciljevi nisu ispunjeni ili ako se ciljevi i načela Sporazuma o pridruživanju općenito zanemaruju, Komisija bi trebala privremeno suspendirati ili ukinuti isplatu makrofinancijske pomoći Unije.

               (19)

               Kako bi se osigurala učinkovita zaštita financijskih interesa Unije u vezi s makrofinancijskom pomoći Unije, Republika Moldova trebala bi provesti odgovarajuće mjere za sprečavanje i borbu protiv prijevare, korupcije i drugih nepravilnosti u vezi s pomoći. Republika Moldova trebala bi redovito izvješćivati Komisiju o provedbi makrofinancijske pomoći na osnovi potpune transparentnosti i strogog pridržavanja financijskih pravila Unije. Nadalje, trebalo bi predvidjeti da Komisija obavlja provjere te da Europski revizorski sud obavlja revizije.

               (20)

               Dodjelom makrofinancijske pomoći Unije ne dovode se u pitanje ovlasti Europskog parlamenta i Vijeća (kao proračunskog tijela).

               (21)

               Iznosi makrofinancijske pomoći pružene u obliku bespovratnih sredstava te iznosi rezervacija potrebnih za makrofinancijsku pomoć u obliku zajmova trebali bi biti usklađeni s proračunskim odobrenim sredstvima utvrđenima višegodišnjim financijskim okvirom.

               (22)

               Makrofinancijskom pomoći Unije trebala bi upravljati Komisija. Kako bi se osiguralo da Europski parlament i Vijeće mogu pratiti provedbu ove Odluke, Komisija bi ih trebala redovito obavješćivati o razvoju događaja u pogledu pomoći i dostavljati im relevantne dokumente.

               (23)

               Radi osiguranja jedinstvenih uvjeta za provedbu ove Odluke, provedbene ovlasti trebalo bi dodijeliti Komisiji. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća (3).

               (24)

               Makrofinancijska pomoć Unije trebala bi podlijegati uvjetima koji će biti utvrđeni u memorandumu o razumijevanju. Ti bi uvjeti trebali biti povezani s isplatom svakog od triju obroka. Radi osiguranja jedinstvenih uvjeta provedbe te radi učinkovitosti, Komisija bi trebala biti ovlaštena za pregovaranje o tim uvjetima s vlastima Republike Moldove uz nadzor odbora predstavnika država članica u skladu s Uredbom (EU) br. 182/2011. Na temelju te uredbe savjetodavni bi se postupak u pravilu trebao primjenjivati u svim slučajevima, osim kada je u toj uredbi predviđeno drukčije. S obzirom na mogući značajan učinak pomoći veće od 90 milijuna EUR, u slučajevima iznad tog praga primjereno je primijeniti postupak ispitivanja. S obzirom na iznos makrofinancijske pomoći Unije Republici Moldovi, postupak ispitivanja trebao bi se primjenjivati na donošenje memoranduma o razumijevanju te na smanjenje, suspenziju ili ukidanje pomoći,

         DONIJELI SU OVU ODLUKU:
   Članak 1.
   1.   Unija Republici Moldovi stavlja na raspolaganje makrofinancijsku pomoć u maksimalnom iznosu od 100 milijuna EUR („makrofinancijska pomoć Unije”) s ciljem pružanja potpore gospodarskoj stabilizaciji i programu opsežnih reformi u Republici Moldovi. Od tog maksimalnog iznosa, do 60 milijuna EUR dodjeljuje se u obliku zajmova, a do 40 milijuna EUR u obliku bespovratnih sredstava. Dodjela makrofinancijske pomoći Unije podliježe odobrenju proračuna Unije za relevantnu godinu od strane Europskog parlamenta i Vijeća. Ta pomoć doprinosi pokrivanju potreba bilance plaćanja Republike Moldove, kao što je određeno programom MMF-a.
   2.   S ciljem financiranja zajmovne komponente makrofinancijske pomoći Unije Komisija je ovlaštena u ime Unije pozajmiti potrebna sredstva na tržištima kapitala ili od financijskih institucija i dodijeliti ih Republici Moldovi u obliku zajma. Prosječno dospijeće zajma iznosi najviše 15 godina.
   3.   Dodjelom makrofinancijske pomoći Unije upravlja Komisija u skladu sa sporazumima ili dogovorima postignutima između MMF-a i Republike Moldove te s glavnim načelima i ciljevima gospodarskih reformi navedenima u Sporazumu o pridruživanju, uključujući DCFTA, koji je sklopljen u okviru EPS-a.
   Komisija redovito obavješćuje Europski parlament i Vijeće o razvoju događaja u vezi s makrofinancijskom pomoći Unije, uključujući isplate te pomoći, te pravovremeno dostavlja tim institucijama relevantne dokumente.
   4.   Makrofinancijska pomoć Unije stavlja se na raspolaganje na razdoblje od dvije i pol godine počevši od prvog dana nakon stupanja na snagu memoranduma o razumijevanju iz članka 3. stavka 1.
   5.   Ako se potrebe Republike Moldove za financiranjem tijekom razdoblja isplate makrofinancijske pomoći Unije znatno smanje u usporedbi s prvotnim predviđanjima, Komisija, postupajući u skladu s postupkom ispitivanja iz članka 7. stavka 2., smanjuje iznos pomoći ili tu pomoć suspendira ili ukida.
   Članak 2.
   1.   Kao preduvjet za odobravanje makrofinancijske pomoći Unije, Republika Moldova mora poštovati učinkovite demokratske mehanizme, uključujući višestranački parlamentarni sustav, i vladavinu prava te jamčiti poštovanje ljudskih prava.
   2.   Komisija i ESVD prate ispunjavanje preduvjeta iz stavka 1. tijekom cjelokupnog trajanja makrofinancijske pomoći Unije.
   3.   Stavci 1. i 2. ovog članka primjenjuju se u skladu s Odlukom Vijeća 2010/427/EU (4).
   Članak 3.
   1.   Komisija, u skladu s postupkom ispitivanja iz članka 7. stavka 2., postiže dogovor s vlastima Republike Moldove o jasno određenim uvjetima ekonomske politike i financijskim uvjetima, s naglaskom na strukturne reforme i dobre javne financije na kojima se temelji makrofinancijska pomoć Unije, a ti uvjeti trebaju biti utvrđeni u memorandumu o razumijevanju („memorandum o razumijevanju”) u kojem se navodi rok za ispunjenje tih uvjeta. Uvjeti ekonomske politike i financijski uvjeti utvrđeni u memorandumu o razumijevanju moraju biti u skladu sa sporazumima ili dogovorima iz članka 1. stavka 3., uključujući programe makroekonomske prilagodbe i strukturnih reformi koje Republika Moldova provodi uz potporu MMF-a.
   2.   Cilj uvjeta navedenih u stavku 1. posebno je jačanje učinkovitosti, transparentnosti i odgovornosti u sustavu upravljanja javnim financijama u Republici Moldovi, među ostalim i za korištenje makrofinancijske pomoći Unije. Pri određivanju mjera politike također se na odgovarajući način uzimaju u obzir napredak u području uzajamnog otvaranja tržišta, razvoj uređene i poštene trgovine, kao i drugi prioriteti u kontekstu vanjske politike Unije. Komisija redovito prati napredak u postizanju tih ciljeva.
   3.   Pojedinosti o financijskim uvjetima makrofinancijske pomoći Unije utvrđuju se ugovorom o zajmu i ugovorom o bespovratnim sredstvima koje sklapaju Komisija i vlasti Republike Moldove.
   4.   Komisija redovito provjerava jesu li uvjeti iz članka 4. stavka 3. i dalje ispunjeni, kao i jesu li ekonomske politike Republike Moldove u skladu s ciljevima makrofinancijske pomoći Unije. Pritom Komisija blisko surađuje s MMF-om i Svjetskom bankom i, prema potrebi, s Europskim parlamentom i Vijećem.
   Članak 4.
   1.   Pridržavajući se uvjeta iz stavka 3., Komisija stavlja na raspolaganje makrofinancijsku pomoć Unije u tri obroka, pri čemu se svaki sastoji od zajma i bespovratnih sredstava. Iznos svakog obroka utvrđuje se u memorandumu o razumijevanju.
   2.   Za iznose makrofinancijske pomoći Unije u obliku zajmova formiraju se, prema potrebi, rezervacije, u skladu s Uredbom Vijeća (EZ, Euratom) br. 480/2009 (5).
   3.   Komisija odlučuje o isplati obroka podložno ispunjenju svih sljedećih uvjeta:

               (a)

               preduvjet utvrđen u članku 2.;

               (b)

               stalni zadovoljavajući rezultati provedbe programa politike koji sadržava snažne mjere prilagodbe i mjere strukturne reforme potpomognute nepreventivnim kreditnim aranžmanom s MMF-om; i

               (c)

               zadovoljavajuća provedba uvjeta ekonomske politike i financijskih uvjeta dogovorenih u memorandumu o razumijevanju.

         4.   Drugi se obrok u načelu isplaćuje najranije tri mjeseca nakon isplate prvog obroka. Treći se obrok u načelu isplaćuje najranije tri mjeseca nakon isplate drugog obroka.
   5.   Ako uvjeti iz stavka 3. nisu ispunjeni, Komisija privremeno suspendira ili ukida isplatu makrofinancijske pomoći Unije. U takvim slučajevima Komisija obavješćuje Europski parlament i Vijeće o razlozima suspenzije ili ukidanja.
   6.   Makrofinancijska pomoć Unije isplaćuje se Narodnoj banci Republike Moldove. Podložno odredbama koje se trebaju dogovoriti u memorandumu o razumijevanju, uključujući potvrdu preostalih potreba za proračunskim financiranjem, sredstva Unije mogu se prenijeti Ministarstvu financija Republike Moldove kao krajnjem korisniku.
   Članak 5.
   1.   Poslovi zaduživanja i kreditiranja povezani sa zajmovnom komponentom makrofinancijske pomoći Unije izvršavaju se u eurima koristeći isti datum valute, ne smiju prouzročiti promjenu dospijeća za Uniju niti je smiju izložiti valutnim ili kamatnim rizicima ili bilo kakvom drugom komercijalnom riziku.
   2.   Ako okolnosti to dopuštaju, a na zahtjev Republike Moldove, Komisija može poduzeti potrebne korake kako bi osigurala da se u uvjete zajma uključi odredba o prijevremenoj otplati i da se ona podudara s odgovarajućom odredbom iz uvjeta za poslove zaduživanja.
   3.   Ako okolnosti dopuštaju poboljšanje kamatne stope na zajam i ako Republika Moldova to zatraži, Komisija može odlučiti refinancirati cijelo prvotno zaduživanje ili jedan njegov dio, ili može restrukturirati odgovarajuće financijske uvjete. Poslovi refinanciranja ili restrukturiranja provode se u skladu sa stavcima 1. i 4. i ne smiju imati za posljedicu produljenje dospijeća predmetnog zaduživanja ili povećanje iznosa glavnice nepodmirene na dan refinanciranja ili restrukturiranja.
   4.   Sve troškove koji su nastali za Uniju, a koji se odnose na poslove zaduživanja i kreditiranja u skladu s ovom Odlukom, snosi Republika Moldova.
   5.   Komisija obavješćuje Europski parlament i Vijeće o razvoju događaja u vezi s poslovima iz stavaka 2. i 3.
   Članak 6.
   1.   Makrofinancijska pomoć Unije provodi se u skladu s Uredbom (EU, Euratom) br. 966/2012 Europskog parlamenta i Vijeća (6) i Delegiranom uredbom Komisije (EU) br. 1268/2012 (7).
   2.   Provedbom makrofinancijske pomoći Unije upravlja se izravno.
   3.   Ugovor o zajmu i ugovor o bespovratnim sredstvima koji se sklapaju s vlastima Republike Moldove sadržavaju odredbe kojima se:

               (a)

               osigurava da Republika Moldova redovito provjerava jesu li financijska sredstva odobrena iz proračuna Unije pravilno iskorištena, poduzima odgovarajuće mjere radi sprečavanja nepravilnosti i prijevara te, prema potrebi, pokreće pravne postupke radi osiguravanja povrata svih sredstava isplaćenih na temelju ove Odluke koja nisu pravilno iskorištena;

               (b)

               osigurava zaštita financijskih interesa Unije, a posebno predviđanjem posebnih mjera u vezi sa sprečavanjem i suzbijanjem prijevare, korupcije i svih drugih nepravilnosti koje utječu na makrofinancijsku pomoć Unije, u skladu s uredbama Vijeća (EZ, Euratom) br. 2988/95 (8) i (Euratom, EZ) br. 2185/96 (9) te Uredbom (EU, Euratom) br. 883/2013 Europskog parlamenta i Vijeća (10);

               (c)

               Komisiju, uključujući Europski ured za borbu protiv prijevara, ili njezine predstavnike izričito ovlašćuje za provedbu provjera, uključujući provjere i inspekcije na terenu;

               (d)

               Komisiju i Revizorski sud izričito ovlašćuje za provođenje revizija tijekom i nakon razdoblja dostupnosti makrofinancijske pomoći Unije, uključujući revizije dokumentacije te revizije na terenu, poput operativnih procjena;

               (e)

               osigurava da Unija ostvaruje pravo na prijevremenu otplatu zajma i/ili cjelovit povrat bespovratnih sredstava ako je utvrđeno, u vezi s upravljanjem makrofinancijskom pomoći Unije, da je Republika Moldova sudjelovala u bilo kojoj radnji prijevare ili korupcije ili u nekoj drugoj nezakonitoj aktivnosti koja ugrožava financijske interese Unije.

         4.   Prije provedbe makrofinancijske pomoći Unije Komisija putem operativne procjene ocjenjuje kvalitetu financijskih propisa Republike Moldove, administrativne postupke te mehanizme unutarnje i vanjske kontrole koji su relevantni za takvu pomoć.
   Članak 7.
   1.   Komisiji pomaže odbor. Navedeni odbor je odbor u smislu Uredbe (EU) br. 182/2011.
   2.   Pri upućivanju na ovaj stavak primjenjuje se članak 5. Uredbe (EU) br. 182/2011.
   Članak 8.
   1.   Komisija do 30. lipnja svake godine Europskom parlamentu i Vijeću podnosi izvješće o provedbi ove Odluke u prethodnoj godini, zajedno s ocjenom njezine provedbe. U izvješću se:

               (a)

               ispituje napredak u provedbi makrofinancijske pomoći Unije;

               (b)

               procjenjuje gospodarsko stanje i izgledi Republike Moldove, kao i napredak u provedbi mjera politike iz članka 3. stavka 1.;

               (c)

               navodi poveznica između uvjeta gospodarske politike utvrđenih u memorandumu o razumijevanju, trenutačne gospodarske i fiskalne uspješnosti Republike Moldove te odluka Komisije o isplati obroka makrofinancijske pomoći Unije.

         2.   Najkasnije dvije godine nakon isteka razdoblja dostupnosti iz članka 1. stavka 4. Komisija podnosi Europskom parlamentu i Vijeću izvješće o ex post evaluaciji u kojem se procjenjuju rezultati i učinkovitost isplaćene makrofinancijske pomoći Unije te mjera u kojoj se njome doprinijelo ciljevima pomoći.
   Članak 9.
   Ova Odluka stupa na snagu trećeg dana od dana objave u Službenom listu Europske unije.

      Sastavljeno u Strasbourgu 13. rujna 2017.

            Za Europski parlament

            Predsjednik

         A. TAJANI

            Za Vijeće

            Predsjednik

         M. MAASIKAS

      (1)  Stajalište Europskog parlamenta od 4. srpnja 2017. (još nije objavljeno u Službenom listu) i odluka Vijeća od 17. srpnja 2017.

      (2)  Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (SL L 260, 30.8.2014., str. 4.).

      (3)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).

      (4)  Odluka Vijeća 2010/427/EU od 26. srpnja 2010. o uspostavi organizacije i funkcioniranja Europske službe za vanjsko djelovanje (SL L 201, 3.8.2010., str. 30.).

      (5)  Uredba Vijeća (EZ, Euratom) br. 480/2009 od 25. svibnja 2009. o osnivanju Jamstvenog fonda za vanjska djelovanja (SL L 145, 10.6.2009., str. 10.).

      (6)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      (7)  Delegirana uredba Komisije (EU) br. 1268/2012 od 29. listopada 2012. o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).

      (8)  Uredba Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (SL L 312, 23.12.1995., str. 1.).

      (9)  Uredba Vijeća (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (SL L 292, 15.11.1996., str. 2.).

      (10)  Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013., str. 1).

      Zajednička izjava Europskog parlamenta, Vijeća i Komisije
      S obzirom na inicijative povezane s promjenama izbornog sustava u Republici Moldovi, Europski parlament, Vijeće i Komisija ističu da je preduvjet za odobravanje makrofinancijske pomoći da zemlja korisnica poštuje djelotvorne demokratske mehanizme, uključujući višestranački parlamentarni sustav i vladavinu prava te da jamči poštovanje ljudskih prava. Komisija i Europska služba za vanjsko djelovanje prate ispunjavanje tog preduvjeta tijekom cjelokupnog trajanja makrofinancijske pomoći te će na taj način posvetiti najveću moguću pozornost na uzimanje u obzir preporuka relevantnih međunarodnih partnera (posebno Venecijanske komisije i OESS-a/ODIHR-a) od strane vlasti Republike Moldove.


title: 2004/654/EZ: Odluka Vijeća od 27. svibnja 2004. o manifestaciji Europska prijestolnica kulture za 2007.

text:
               16/Sv. 001

               HR

               Službeni list Europske unije

               158

         32004D0654

               L 299/19

               SLUŽBENI LIST EUROPSKE UNIJE

               27.05.2004.

      ODLUKA VIJEĆA

   od 27. svibnja 2004.
   o manifestaciji Europska prijestolnica kulture za 2007.
   (2004/654/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Odluku Europskog parlamenta i Vijeća br. 1419/1999/EZ od 25. svibnja 1999. o uspostavljanju djelovanja Zajednice za manifestaciju Europska prijestolnica kulture za godine od 2005. do 2019. (1), a osobito njezin članak 2. stavak 3. i članak 4.,
   uzimajući u obzir izvješće posebnog odbora iz travnja 2004. koji je dostavljen Komisiji, Europskom parlamentu i Vijeću u skladu s člankom 2. stavkom 2. Odluke br. 1419/1999/EZ,
   uzimajući u obzir preporuku Komisije od 30. travnja 2004.,
   ODLUČILO JE:
   Članak 1.
   Luxembourg se imenuje Europskom prijestolnicom kulture 2007. u skladu s člankom 2. stavkom 1. Odluke br. 1419/1999/EZ.
   Članak 2.
   Sibiu se imenuje Europskom prijestolnicom kulture 2007. u skladu s člankom 4. Odluke br. 1419/1999/EZ.
   Članak 3.
   Oba imenovana grada poduzimaju potrebne mjere kako bi se osigurala djelotvorna provedba članaka 1. i 5. Odluke br. 1419/1999/EZ.

      Sastavljeno u Bruxellesu 27. svibnja 2004.

            Za Vijeće

            Predsjednik

         J. O'DONOGHUE

      (1)  SL L 166, 1.7.1999., str. 1.


title: 2012/387/EU: Odluka Vijeća od 16. srpnja 2012. o produljenju razdoblja primjene odgovarajućih mjera iz Odluke 2011/492/EU o okončanju savjetovanja s Republikom Gvinejom Bisau na temelju članka 96. Sporazuma o partnerstvu između AKP-a i EU-a i o izmjeni te Odluke

text:
               11/Sv. 118

               HR

               Službeni list Europske unije

               235

         32012D0387

               L 187/1

               SLUŽBENI LIST EUROPSKE UNIJE

         ODLUKA VIJEĆA
   od 16. srpnja 2012.
   o produljenju razdoblja primjene odgovarajućih mjera iz Odluke 2011/492/EU o okončanju savjetovanja s Republikom Gvinejom Bisau na temelju članka 96. Sporazuma o partnerstvu između AKP-a i EU-a i o izmjeni te Odluke
   (2012/387/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Sporazum o partnerstvu između članica skupine afričkih, karipskih i pacifičkih zemalja s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1) i zadnje izmijenjen u Ougadoungouu 22. lipnja 2010. (2) (dalje u tekstu „Sporazum o partnerstvu između AKP-a i EU-a”), a posebno njegov članak 96.,
   uzimajući u obzir Unutarnji sporazum predstavnika vlada država članica, koji su se sastali unutar Vijeća, o mjerama koje je potrebno poduzeti i postupcima koje je potrebno primijeniti za provedbu Sporazuma o partnerstvu između AKP-a i EZ-a (3), a posebno njegov članak 3.,
   uzimajući u obzir prijedlog Europske komisije,
   budući da:

               (1)

               Savjetovanje s Republikom Gvinejom Bisau na temelju članka 96. Sporazuma o partnerstvu između AKP-a i EU-a okončano je Odlukom Vijeća 2011/492 EZ (4) te su poduzete odgovarajuće mjere koje su navedene u Prilogu toj Odluci.

               (2)

               Nakon smrti predsjednika Bacaija Sanháe u siječnju, elementi iz oružanih snaga izveli su 12. travnja 2012., u vrijeme kad je kad je trebao započeti drugi krug izborne predsjedničke kampanje, državni udar.

               (3)

               Nastavlja se kršenje bitnih elemenata navedenih u članku 9. Sporazuma o partnerstvu između AKP-a i EU-a, a trenutačni uvjeti u Republici Gvineju Bisau znatno su se pogoršali i ne jamče poštivanje ljudskih prava, demokratskih načela i pravnu državu.

               (4)

               Stoga bi trebalo izmijeniti Odluku 2011/492/EU kako bi se produljilo razdoblje primjene odgovarajućih mjera,

         DONIJELO JE OVU ODLUKU:
   Članak 1.
   Razdoblje primjene Odluke 2011/492/EU produljuje se za 12 mjeseci. U tu svrhu se datum „19. srpnja 2012.” u drugom stavku članka 3. Odluke 2011/492/EU zamjenjuje datumom „19. srpnja 2013.”
   Članak 2.
   Pismo u Prilogu ovoj Odluci dostavlja se tijelima Republike Gvineje Bisau.
   Članak 3.
   Odluka stupa na snagu na dan donošenja.

      Sastavljeno u Bruxellesu 16. srpnja 2012.

            Za Vijeće

            Predsjednik

         S. ALETRARIS

      (1)  SL L 317, 15.12.2000., str. 3.

      (2)  Sporazum o drugoj izmjeni Sporazuma o partnerstvu između članica skupine afričkih, karipskih i pacifičkih zemalja s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. kako je prvi put izmijenjen u Luxembourgu 25. lipnja 2005. (SL L 287, 4.11.2010., str. 3).

      (3)  SL L 317, 15.12.2000., str. 376.

      (4)  SL L 203, 6.8.2011., str. 2.
   PRILOG
   Nastavno na savjetovanje koje je održano u Bruxellesu 29. ožujka 2011. u okviru članka 96. Sporazuma o partnerstvu između AKP-a i EU-a, Europska unija je Odlukom 2011/492/EU od 18. srpnja 2011. odlučila usvojiti odgovarajuće mjere, uključujući i plan uzajamnih obveza za postupnu ponovnu uspostavu suradnje s EU-om.
   Dvanaest mjeseci nakon donošenja Odluke Europska Unija smatra kako nije ostvaren nikakav napredak te kako je državni udar koji su izvele oružane snage 12. travnja 2012. značajno unazadio taj proces. Odlučuje zato produljiti razdoblje primjene svoje Odluke 2011/492/EU za 12 mjeseci, do 19. srpnja 2013.
   Europska unija podsjeća na zaključke Vijeća o Republici Gvineja Bisau, koji su usvojeni na 23. travnja 2012., te ponovno naglašava važnost koju pridaje budućoj suradnji s Republikom Gvinejom Bisau te potvrđuje svoju spremnost da u skladu s Rezolucijom Vijeća sigurnosti UN-a 2048 (2012.) od 18. svibnja 2012., Republici Gvineji Bisau pomogne obnoviti ustavni poredak i uvjete u kojima je moguće ponovno uspostaviti punu suradnju.
   Europska unija podržava koordinirane napore međunarodnih partnera za vraćanje stabilnosti, demokracije i poštivanja ljudskih prava u Republiku Gvineju Bisau.

      S poštovanjem,

            Za Vijeće

            Predsjednica

         C. ASHTON

            Za Komisiju

            Povjerenik

         A. PIEBALGS


title: Odluka Vijeća (EU) 2016/243 od 12. veljače 2016. o potpisivanju, u ime Europske unije Sporazuma u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u pogledu izmjene povlastica na popisu Republike Hrvatske u okviru njezina pristupanja Europskoj uniji

text:
               20.2.2016

               HR

               Službeni list Europske unije

               L 45/12

         ODLUKA VIJEĆA (EU) 2016/243
   od 12. veljače 2016.
   o potpisivanju, u ime Europske unije Sporazuma u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) iz 1994. u pogledu izmjene povlastica na popisu Republike Hrvatske u okviru njezina pristupanja Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 15. srpnja 2013. ovlastilo Komisiju da započne pregovore s određenim drugim zemljama članicama Svjetske trgovinske organizacije u skladu s člankom XXIV. stavkom 6. Općeg sporazuma o carinama i trgovini (GATT) iz 1994. u okviru pristupanja Republike Hrvatske Europskoj uniji.

               (2)

               Pregovore je vodila Komisija u okviru pregovaračkih smjernica koje je donijeloVijeće.

               (3)

               Ti su pregovori zaključeni i Sporazum u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. GATT-a iz 1994. u pogledu izmjene povlastica na popisu Republike Hrvatske u okviru njezina pristupanja Europskoj uniji parafiran je 7. listopada 2015.

               (4)

               Sporazum bi trebalo potpisati,

         DONIJELO JE OVU ODLUKU:
   Članak 1.
   Potpisivanje u ime Europske unije Sporazuma u obliku razmjene pisama između Europske unije i Narodne Republike Kine u skladu s člankom XXIV. stavkom 6. i člankom XXVIII. GATT-a iz 1994. u pogledu izmjene povlastica na popisu Republike Hrvatske u okviru njezina pristupanja Europskoj uniji odobrava se, podložno sklapanju navedenog Sporazuma (1).
   Članak 2.
   Predsjednika Vijeća ovlašćuje se da imenuje jednu ili više osoba ovlaštenih za potpisivanje Sporazuma u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 12. veljače 2016.

            Za Vijeće

            Predsjednik

         J.R.V.A. DIJSSELBLOEM

      (1)  Tekst Sporazuma objavit će se zajedno s odlukom o njegovu sklapanju.


title: 2005/371/EZ: Odluka Vijeća od 3. ožujka 2005. o potpisivanju Sporazuma između Europske zajednice i Republike Albanije o ponovnom prihvatu osoba koje borave bez dozvole

text:
               11/Sv. 21

               HR

               Službeni list Europske unije

               232

         32005D0371

               L 124/21

               SLUŽBENI LIST EUROPSKE UNIJE

         ODLUKA VIJEĆA
   od 3. ožujka 2005.
   o potpisivanju Sporazuma između Europske zajednice i Republike Albanije o ponovnom prihvatu osoba koje borave bez dozvole
   (2005/371/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 63. stavak 3. točku (b), u vezi s drugom rečenicom prvog podstavka članka 300. stavka 2.,
   uzimajući u obzir prijedlog Komisije,
   budući da:

               (1)

               Svojom je odlukom od 28. studenoga 2002. Vijeće ovlastilo Komisiju da vodi pregovore o Sporazumu između Europske zajednice i Republike Albanije o ponovnom prihvatu osoba koje borave bez dozvole.

               (2)

               Pregovori o Sporazumu vođeni su 15. i 16. svibnja, 18. rujna i 5. studenoga 2003.

               (3)

               Podložno njegovom mogućem kasnijem sklapanju, Sporazum parafiran u Bruxellesu 18. prosinca 2004. trebao bi se potpisati.

               (4)

               U skladu s člankom 3. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice, Ujedinjena Kraljevina obavijestila je o svojoj namjeri da sudjeluje u donošenju i primjeni ove Odluke.

               (5)

               U skladu s člankom 1. i člankom 2. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice, i ne dovodeći u pitanje članak 4. navedenog Protokola, Irska ne sudjeluje u donošenju ove Odluke te nije obvezna primjenjivati je ni postupati u skladu s njom.

               (6)

               U skladu s člankom 1. i člankom 2. Protokola o stajalištu Danske, priloženom Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke i nije obvezna primjenjivati je niti postupati u skladu s njom,

         ODLUČILO JE:
   Članak 1.
   Potpisivanje Sporazuma između Europske zajednice i Republike Albanije o ponovnom prihvatu osoba koje borave bez dozvole ovime se odobrava u ime Zajednice, podložno Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovim se ovlašćuje odrediti osobu ili osobe ovlaštene za potpisivanje Sporazuma u ime Zajednice podložno njegovu zaključenju.

      Sastavljeno u Bruxellesu 3. ožujka 2005.

            Za Vijeće

            Predsjednik

         F. BILTGEN


title: 93/619/EZ: Odluka Komisije od 19. studenoga 1993. o osnivanju Znanstvenog, tehničkog i gospodarskog odbora za ribarstvo

text:
               01/Sv. 002

               HR

               Službeni list Europske unije

               38

         31993D0619

               L 297/25

               SLUŽBENI LIST EUROPSKE UNIJE

               19.11.1993.

      ODLUKA KOMISIJE

   od 19. studenoga 1993.
   o osnivanju Znanstvenog, tehničkog i gospodarskog odbora za ribarstvo
   (93/619/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da uvođenje sustava Zajednice za ribarstvo i akvakulturu zahtijeva pomoć visokoosposobljenih znanstvenika, osobito pri primjeni biologije mora i biologije ribarstva, tehnologije ribolova, ekonomije ribarstva ili sličnih disciplina, ili kod zahtjeva prilikom istraživanja u području ribolova i akvakulture;
   budući da bi stalni odbor ustanovljen u okviru Komisije treba pružati pomoć;
   budući da bi sukladno tome trebalo izmijeniti ovlasti sadašnjeg Znanstvenog i tehničkog odbora za ribarstvo, osnovanog Odlukom Komisije 79/572/EEZ (1), kako je izmijenjena Aktom o pristupanju Španjolske i Portugala; budući da zbog jasnoće tu Odluku stoga treba zamijeniti,
   ODLUČILA JE:
   Članak 1.
   Komisija ovim osniva Znanstveni, tehnički i gospodarski odbor za ribarstvo, u daljnjem tekstu „Odbor”.
   Članak 2.
   1.   Komisija se može savjetovati s Odborom o svim problemima povezanim s odredbama koje upravljaju pristupom zonama i resursima ribarstva Zajednice i uređuju provođenje iskorištavanja.
   2.   Odbor izrađuje godišnje izvješće o stanju ribarstvenih resursa te o razvoju ribarskih aktivnosti s obzirom na biološke, tehničke i gospodarske čimbenike. Također izvještava o gospodarskim implikacijama stanja ribarskih resursa.
   3.   Odbor godišnje izvješćuje o radu i uvjetima u području koordinacije znanstvenog, tehničkog i gospodarskog istraživanja u području ribarstva i akvakulture.
   4.   Odbor može upozoriti Komisiju na bilo koji problem iz stavka 1., 2. i 3.
   Članak 3.
   Odbor se sastoji od najviše 28 članova.
   Članak 4.
   Komisija imenuje članove Odbora među visokoosposobljenim znanstvenicima koji su stručni u područjima navedenima u članku 2.
   Članak 5.
   Odbor među svojim članovima odabire predsjednika i dva potpredsjednika. Izabiru se običnom većinom članova.
   Članak 6.
   1.   Mandat člana, predsjednika i potpredsjednika Odbora traje dvije godine. Moguće je ponovno imenovanje. Međutim, predsjednik i potpredsjednici Odbora ne mogu biti odmah ponovno izabrani nakon što su na tom položaju proveli dva uzastopna dvogodišnja razdoblja. Dužnosti se obavljaju bez naknade.
   Po isteku dvogodišnjeg razdoblja članovi, predsjednik ili potpredsjednici Odbora ostaju na dužnosti do njihove zamjene ili obnavljanja njihovog mandata.
   2.   Kada član, predsjednik ili potpredsjednik Odbora ne može nastaviti obavljati svoju funkciju u svom mandatu ili ukoliko dobrovoljno odstupi, zamjenjuje se za preostalo razdoblje trajanja mandata u skladu s postupkom iz članka 4. ili 5., ovisno o slučaju.
   Članak 7.
   1.   Djelujući u suradnji s dužnosnicima Komisije, Odbor može ustrojiti unutarnje radne skupine.
   2.   Dužnost radnih skupina je izvještavati Odbor o pitanjima koja on odredi.
   Članak 8.
   1.   Odbor i radne skupine sastaju se na zahtjev predstavnika Komisije.
   2.   Predstavnik Komisije, kao i drugi dužnosnici i odgovarajući predstavnici Komisije sudjeluju na sastancima Odbora i radnih skupina.
   3.   Predstavnik Komisije može pozvati osobe s posebnim stručnim znanjem iz područja koje se proučava da sudjeluju na sastancima.
   4.   Komisija osigurava usluge tajništva Odbora i radnih skupina.
   Članak 9.
   1.   Odbor na svojim vijećanjima raspravlja o zahtjevima Komisije za mišljenje. O njima se ne glasuje.
   Kada predstavnik Komisije zatraži mišljenje Odbora, može odrediti rok za davanje mišljenja.
   2.   Ukoliko su članovi Odbora suglasni oko zatraženog mišljenja, Odbor donosi zajedničke zaključke. Ukoliko nisu suglasni, različita stajališta koja su iznesena tijekom vijećanja se navode u izvješću sastavljenom na odgovornost predstavnika Komisije.
   Članak 10.
   Ukoliko predstavnik Komisije članove Odbora obavijesti da se zatraženo mišljenje odnosi na povjerljiva pitanja, oni u skladu s odredbama članka 214. Ugovora ne trebaju otkrivati podatke koje su saznali tijekom rada u Odboru.
   U takvim su okolnostima na sastancima prisutni samo članovi Odbora, predstavnik Komisije te drugi dužnosnici i odgovarajući predstavnici Komisije.
   Članak 11.
   1.   Odluka 79/572/EEZ stavlja se izvan snage.
   2.   Članovi Znanstvenog i tehničkog odbora za ribarstvo, koji je osnovan Odlukom koja je opozvana stavkom 1., ostaju članovi Odbora do isteka mandata.
   3.   Odredbe članka 6. se primjenjuju na odgovarajući način po isteku mandata članova na koje se odnosi stavak 2.

      Sastavljeno u Bruxellesu 19. studenoga 1993.

            Za Komisiju

         Yannis PALEOKRASSAS

            Član Komisije

      (1)  SL L 156, 23.6.1979., str. 29.


title: Odluka Vijeća 2012/632/ZVSP od 15. listopada 2012. o izmjeni Odluke 2010/127/ZVSP o mjerama ograničavanja protiv Eritreje

text:
               18/Sv. 11

               HR

               Službeni list Europske unije

               208

         32012D0632

               L 282/46

               SLUŽBENI LIST EUROPSKE UNIJE

         ODLUKA VIJEĆA 2012/632/ZVSP
   od 15. listopada 2012.
   o izmjeni Odluke 2010/127/ZVSP o mjerama ograničavanja protiv Eritreje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 1. ožujka 2010. donijelo Odluku 2010/127/ZVSP (1).

               (2)

               Vijeće sigurnosti Ujedinjenih naroda je 25. srpnja 2012. usvojilo Rezoluciju 2060 (2012.) i time izmijenilo embargo na oružje uveden stavkom 5. Rezolucije Vijeća sigurnosti Ujedinjenih naroda 1907 (2009.)

               (3)

               Odluku 2010/127/ZVSP bi stoga trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Članku 1. Odluke 2010/127/ZVSP dodaje se sljedeći stavak:

      „4.   Stavci 1. i 2. ne primjenjuju se na:

                  (a)

                  zaštitnu odjeću, uključujući zaštitne prsluke i vojne kacige, koje osoblje Ujedinjenih naroda, predstavnici medija, humanitarni i razvojni radnici i povezano osoblje privremeno izvoze u Eritreju isključivo za njihovu osobnu uporabu;

                  (b)

                  nabavu nesmrtonosne vojne opreme koja je namijenjena isključivo za humanitarnu ili zaštitnu upotrebu, kako ju je unaprijed odobrio Odbor osnovan na temelju RVSUN-a 751 (1992.), čiji je mandat proširen RVSUN-om 1844 (2008.) („Odbor za sankcije”).”.

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Luxembourgu 15. listopada 2012.

            Za Vijeće

            Predsjednica

         C. ASHTON

      (1)  SL L 51, 2.3.2010., str. 19.


title: Odluka Vijeća (EU) 2015/2469 od 8. prosinca 2015. o potpisivanju, u ime Unije, i privremenoj primjeni Protokola o izmjeni uz Sporazum između Europske zajednice i Republike San Marina o mjerama istovrsnim onima koje su utvrđene u Direktivi Vijeća 2003/48/EZ o oporezivanju dohotka od kamata na štednju

text:
               31.12.2015

               HR

               Službeni list Europske unije

               L 346/1

         ODLUKA VIJEĆA (EU) 2015/2469
   od 8. prosinca 2015.
   o potpisivanju, u ime Unije, i privremenoj primjeni Protokola o izmjeni uz Sporazum između Europske zajednice i Republike San Marina o mjerama istovrsnim onima koje su utvrđene u Direktivi Vijeća 2003/48/EZ o oporezivanju dohotka od kamata na štednju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 115. u vezi s člankom 218. stavkom 5. i člankom 218. stavkom 8. drugim podstavkom,
   uzimajući u obzir prijedlog Europske komisije,
   budući da:

               (1)

               Vijeće je 14. svibnja 2013. ovlastilo Komisiju da otvori pregovore s Republikom San Marinom radi izmjene Sporazuma između Europske zajednice i Republike San Marina o mjerama istovrsnim onima koje su utvrđene u Direktivi Vijeća 2003/48/EZ o oporezivanju dohotka od kamata na štednju (1) („Sporazum”) kako bi se taj Sporazum uskladilo s najnovijim kretanjima na globalnoj razini na kojoj je dogovoreno promicanje automatske razmjene informacija kao međunarodnog standarda.

               (2)

               Tekstom Protokola o izmjeni uz Sporazum („Protokol o izmjeni”), koji je rezultat pregovora, na odgovarajući način odražavaju se smjernice za pregovore koje je izdalo Vijeće jer se njime Sporazum usklađuje s najnovijim kretanjima na međunarodnoj razini u vezi s automatskom razmjenom informacija, to jest s globalnim standardom za automatsku razmjenu informacija o financijskim računima u poreznim stvarima koji je razvila Organizacija za gospodarsku suradnju i razvoj (OECD). Unija, države članice i Republika San Marino aktivno su sudjelovale u radu Svjetskog foruma OECD-a za potporu razvoju i provedbi tog standarda. Tekst Sporazuma, kako je izmijenjen Protokolom o izmjeni, pravna je osnova za provedbu globalnog standarda u odnosima između Unije i Republike San Marina.

               (3)

               Protokol o izmjeni trebalo bi potpisati u ime Unije.

               (4)

               S obzirom na smjernice koje su države članice i Republika San Marino izrazile u okviru Svjetskog foruma OECD-a, Protokol o izmjeni trebalo bi privremeno primjenjivati od 1. siječnja 2016. do završetka postupaka potrebnih za njegovo sklapanje i stupanje na snagu,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Protokola o izmjeni uz Sporazum između Europske zajednice i Republike San Marina o mjerama istovrsnim onima koje su utvrđene u Direktivi Vijeća 2003/48/EZ o oporezivanju dohotka od kamata na štednju, podložno sklapanju navedenog Protokola o izmjeni.
   Tekst Protokola o izmjeni priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola o izmjeni u ime Unije.
   Članak 3.
   Podložno reciprocitetu, Protokol o izmjeni privremeno se primjenjuje od 1. siječnja 2016. do završetka postupaka potrebnih za njegovo sklapanje (2).
   Predsjednik Vijeća u ime Unije obavješćuje Republiku San Marino o svojoj namjeri da, podložno reciprocitetu, privremeno primjenjuje Protokol o izmjeni od 1. siječnja 2016.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 8. prosinca 2015.

            Za Vijeće

            Predsjednik

         P. GRAMEGNA

      (1)  SL L 381, 28.12.2004., str. 33.

      (2)  Glavno tajništvo Vijeća objavit će datum od kojega će se Protokol o izmjeni privremeno primjenjivati u Službenom listu Europske unije.


title: 97/269/EZ: Odluka Vijeća od 13. ožujka 1997. o sklapanju Sporazuma o carinskoj suradnji u obliku razmjene pisama između Europske zajednice i Kraljevine Norveške

text:
               02/Sv. 022

               HR

               Službeni list Europske unije

               85

         31997D0269

               L 105/13

               SLUŽBENI LIST EUROPSKE UNIJE

               13.03.1997.

      ODLUKA VIJEĆA

   od 13. ožujka 1997.
   o sklapanju Sporazuma o carinskoj suradnji u obliku razmjene pisama između Europske zajednice i Kraljevine Norveške
   (97/269/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s člankom 228. stavkom 2. prvom rečenicom i stavkom 3. prvim podstavkom,
   uzimajući u obzir prijedlog Komisije,
   budući da bi nacionalne dogovore o carinskoj suradnji, sklopljene između Kraljevine Norveške i Republike Finske, s jedne strane, i između Kraljevine Norveške i Kraljevine Švedske, s druge strane, trebalo zamijeniti sustavom Zajednice, u onim pitanjima koja spadaju u nadležnost Zajednice;
   budući da sporazumi o pograničnoj suradnji pridonose olakšavanju trgovine i učinkovitoj raspodjeli sredstava ograničenom broju graničnih prijelaza smještenih u najudaljenijim regijama, i to posebno u korist Republike Finske i Kraljevine Švedske; budući da te regije imaju određene posebnosti vezane uz njihov geografski položaj (iznimno teški klimatski uvjeti, iznimno duge granice, duge razdaljine unutar zemlje, velike poteškoće u pristupanju tim područjima) i uz vrlo nisku gustoću stanovništva i prometa te da su ove posebnosti novost unutar Zajednice i zahtijevaju posebnu pažnju ako se dotične regije i gospodarske subjekte ne želi zakinuti;
   budući da je 25. listopada 1996. Vijeće ovlastilo Komisiju da u ime Zajednice vodi pregovore o sporazumu o carinskoj suradnji u obliku razmjene pisama između Europske zajednice i Kraljevine Norveške;
   budući da bi Republika Finska i Kraljevina Švedska trebale preuzeti punu odgovornost prema Zajednici, uključujući onu financijsku, za sve akte koje su provele ili koje u njihovo ime trebaju provesti norveška carinska tijela;
   budući da bi finska odnosno švedska carinska tijela trebala s norveškim carinskim tijelima postići administrativni dogovor o provedbi Sporazuma; budući da bi se o tim dogovorima trebalo obavijestiti Komisiju; budući da bi finska odnosno švedska carinska tijela za provedbu Sporazuma trebala odgovarati Komisiji;
   budući da bi trebalo odobriti Sporazum o carinskoj suradnji u obliku razmjene pisama o kojem su Europska zajednica i Kraljevina Norveška vodile pregovore,
   ODLUČILO JE:
   Članak 1.
   Sporazum o carinskoj suradnji u obliku razmjene pisama između Europske zajednice i Kraljevine Norveške odobrava se u ime Zajednice.
   Tekst Sporazuma priložen je ovoj Odluci.
   Članak 2.
   Republika Finska i Kraljevina Švedska preuzimaju punu odgovornost prema Zajednici, uključujući onu financijsku, za sve akte koje su provele ili koje u njihovo ime trebaju provesti norveška carinska tijela.
   Članak 3.
   1.   Finska odnosno švedska carinska tijela s norveškim carinskim tijelima postižu administrativni dogovor o provedbi Sporazuma. O tim se dogovorima obavješćuje Komisija Europskih zajednica.
   2.   Finska odnosno švedska carinska tijela za provedbu Sporazuma odgovaraju Komisiji. One u tu svrhu podnose Komisiji godišnje izvješće, osim ako posebne okolnosti ne zahtijevaju dodatna izvješća.
   Članak 4.
   Zajednicu u Zajedničkom odboru osnovanom na temelju članka 7. Sporazuma predstavlja Komisija kojoj pomažu predstavnici država članica.
   Članak 5.
   Predsjednik Vijeća ovlašćuje se za imenovanje osoba opunomoćenih za potpisivanje Sporazuma kako bi on bio obvezujući za Zajednicu te za obavješćivanje predviđeno u članku 11. Sporazuma (1).
   Članak 6.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 13. ožujka 1997.

            Za Vijeće

            Predsjednik

         M. PATIJN

      (1)  Dan stupanja na snagu Sporazuma objavit će Glavno tajništvo Vijeća u Službenom listu Europskih zajednica.